ai4bharat/Pralekha huggingface dataset:
पंतप्रधान कार्यालय
दीपक पुनियाचे कांस्य पदक हुकले असले तरी, त्याने सर्वांची मने जिंकली : पंतप्रधान
नवी दिल्ली, 5 ऑगस्ट 2021
दीपक पुनिया ने कांस्य पदकाची लढत थोडक्यात गमावली असली तरीही त्याच्या झुंजार खेळीने त्याने आपल्या सर्वांची मने जिंकली आहेत, अशी प्रतिक्रिया पंतप्रधान नरेंद्र मोदी यांनी दिली आहे. दीपक पुनिया हा खेळासाठीची जिद्द आणि कौशल्याचे ऊर्जाकेंद्र आहे, असेही पंतप्रधान म्हणाले.
आपल्या ट्वीटमध्ये ते म्हणाले- " दीपक पुनियाचे कांस्यपदक थोडक्यात हुकले असले तरीही त्याने आपल्या सर्वांची मने जिंकली आहेत.तो जिद्द आणि क्रीडानैपुण्याचे ऊर्जाकेंद्र आहे. त्याच्या पुढच्या वाटचालीसाठी त्याला माझ्या खूप शुभेच्छा !"
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
जेईई - 2021 च्या तिसऱ्या टप्पाच्या परीक्षेसाठी महाराष्ट्रातील सात शहरांमधील विद्यार्थ्यांना आणखी एक संधी दिली जाईल- धर्मेंद्र प्रधान
कोल्हापूर, पालघर, रत्नागिरी,रायगड, सिंधुदुर्ग, सांगली आणि सातारा इथे झालेल्या अतिवृष्टी आणि दरड कोसळण्याच्या घटनांच्या पार्श्वभूमीवर निर्णय
नवी दिल्ली, 24 जुलै 2021
महाराष्ट्रात झालेली अतिवृष्टी आणि दरडी कोसळण्याच्या घटनांच्या पार्श्वभूमीवर, कोल्हापूर, पालघर, रत्नागिरी, रायगड, सिंधुदुर्ग, सांगली आणि सातारा या सात शहरांमध्ये ज्या उमेदवारांची परीक्षा केंद्रे आहेत, आणि जे विद्यार्थी तिसऱ्या टप्प्यातल्या परीक्षेसाठी या केंद्रांवर जाऊ शकत नाहीत, अशा सर्व विद्यार्थ्यांना आणखी एक संधी देण्याची सूचना एनटीए- म्हणजेच राष्ट्रीय चाचणी यंत्रणेला दिली आहे, अशी माहिती केंद्रीय शिक्षण मंत्री धर्मेंद्र प्रधान यांनी आज ट्विटर वरुन दिली.
या शहरांमध्ये ज्यांची परीक्षा केंद्रे आहेत, असे विद्यार्थी सद्य परिस्थितीत कदाचित उद्या म्हणजेच 25 आणि 27 जुलैला होणाऱ्या परीक्षांसाठी जाऊ शकणार नाहीत, मात्र म्हणून त्यांनी घाबरून जाण्याचे कारण नाही.त्यांना परीक्षेसाठी पुन्हा एक संधी दिली जाईल आणि या पर्यायी तारखा एनटीए लवकरच जाहीर करेल,असे प्रधान यांनी सांगितले.
एनटीएच्या  संकेतस्थळाकडे  लक्ष देत राहावे, त्यावर त्यांना परीक्षेविषयीची ताजी माहिती मिळू शकेल, असा सल्लाही या सर्व परीक्षार्थींना देण्यात आला आहे.
सविस्तर माहिती आणि स्पष्टीकरणासाठी JEE  - 2021 चे परीक्षार्थी 011-40759000 या क्रमांकावर अथवा jeemain@nta.ac.in या ईमेलवर संपर्क साधू शकतात.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
अर्थ मंत्रालय
ग्रामीण स्थानिक स्वराज्य संस्थांना 13,385.70 कोटी रुपये अनुदान-सहाय्य जारी
2021-22 यावर्षात ग्रामीण स्थानिक स्वराज्य संस्थांना 25,129.98 कोटी रुपये एकूण अनुदान-सहाय्य वितरीत
नवी दिल्ली, 31 ऑगस्ट 2021
केंद्रीय अर्थ मंत्रालयाच्या व्यय विभागाने सोमवारी ग्रामीण स्थानिक स्वराज्य संस्थांना अनुदान देण्यासाठी 25 राज्यांना 13,385.70 कोटी रुपये निधी जारी केला. हे अनुदान-सहाय्य 2021-22 या वर्षातील अनुदानाचा पहिला हप्ता आहे. 15 व्या वित्त आयोगाच्या शिफारशींनुसार हे अनुदान जारी करण्यात आले आहे.
ग्रामीण स्थानिक स्वराज्य संस्थांना  दोन महत्त्वपूर्ण सेवा सुधारण्यासाठी  स्वच्छता आणि खुल्या शौचापासून मुक्त  स्थितीची देखभाल आणि  पिण्याच्या पाण्याचा पुरवठा, पावसाचे पाणी साठवणे आणि पाण्याचा पुनर्वापर यासाठी सशर्त अनुदान जारी केले जाते.
पंचायती राज संस्थांसाठी जारी एकूण अनुदानापैकी 60 टक्के 'सशर्त अनुदान' आहे. पेयजल पुरवठा, पावसाचे पाणी साठवणे आणि स्वच्छता यासारख्या राष्ट्रीय प्राधान्यक्रमासाठी हे अनुदान राखीव आहे. उर्वरित 40 टक्के 'विनाशर्त अनुदान ' आहे आणि पंचायती राज संस्था वेतन रक्कम वगळता विशिष्ट स्थानिक गरज पूर्ण करण्यासाठी ते वापरू शकतात.
सशर्त अनुदानाचा अर्थ केंद्र पुरस्कृत योजनांअंतर्गत स्वच्छता आणि पिण्याच्या पाण्यासाठी केंद्र आणि राज्याद्वारे वितरित केल्या जाणाऱ्या निधीच्या व्यतिरिक्त ग्रामीण स्थानिक स्वराज्य संस्थांना अतिरिक्त निधीची उपलब्धता सुनिश्चित करणे हा आहे.
केंद्र सरकारकडून निधी मिळाल्यानंतर 10 कामकाजाच्या दिवसांच्या आत राज्यांनी ग्रामीण स्थानिक स्वराज्य संस्थांना अनुदान हस्तांतरित करणे आवश्यक आहे. 10 कामकाजाच्या दिवसांपेक्षा जास्त विलंब झाल्यास राज्य सरकारांनी व्याजासह अनुदान जारी करणे आवश्यक आहे.
ग्रामीण स्थानिक स्वराज्य संस्था  अनुदानाची आज जारी केलेली राज्यनिहाय रक्कम आणि आतापर्यंत जारी केलेले एकूण अनुदान पुढीलप्रमाणे :
|
|
S. No.
|
|
Name of the State
|
|
Amount of RLB Grants released on 31-08-2021

|
|
Total RLB Grants released so far in 2021-22.

|
|
1
|
|
Andhra Pradesh
|
|
581.7
|
|
969.50
|
|
2
|
|
Arunachal Pradesh
|
|
51
|
|
142.75
|
|
3
|
|
Assam
|
|
355.8
|
|
593.00
|
|
4
|
|
Bihar
|
|
1112.7
|
|
1854.50
|
|
5
|
|
Chhattisgarh
|
|
322.5
|
|
537.50
|
|
6
|
|
Gujarat
|
|
708.6
|
|
1181.00
|
|
7
|
|
Haryana
|
|
280.5
|
|
467.50
|
|
8
|
|
Himachal Pradesh
|
|
95.1
|
|
158.50
|
|
9
|
|
Jharkhand
|
|
374.7
|
|
624.50
|
|
10
|
|
Karnataka
|
|
713.1
|
|
1188.50
|
|
11
|
|
Kerala
|
|
360.9
|
|
601.50
|
|
12
|
|
Madhya Pradesh
|
|
883.2
|
|
1472.00
|
|
13
|
|
Maharashtra
|
|
1292.1
|
|
2153.50
|
|
14
|
|
Manipur
|
|
39.3
|
|
65.50
|
|
15
|
|
Mizoram
|
|
20.7
|
|
34.50
|
|
16
|
|
Orissa
|
|
500.7
|
|
834.50
|
|
17
|
|
Punjab
|
|
307.8
|
|
860.00
|
|
18
|
|
Rajasthan
|
|
856.2
|
|
2392.50
|
|
19
|
|
Sikkim
|
|
9.3
|
|
15.50
|
|
20
|
|
Tamil Nadu
|
|
799.8
|
|
2783.23
|
|
21
|
|
Telangana
|
|
409.5
|
|
682.50
|
|
22
|
|
Tripura
|
|
42.3
|
|
70.50
|
|
23
|
|
Uttar Pradesh
|
|
2162.4
|
|
3604.00
|
|
24
|
|
Uttarakhand
|
|
127.5
|
|
212.50
|
|
25
|
|
West Bengal
|
|
978.3
|
|
1630.50
|
|
x
|
|
Total
|
|
13,385.70
|
|
25,129.98
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
केंद्रीय मंत्री अनुराग ठाकूर यांनी राष्ट्रीय पत्रकार दिनानिमित्त माध्यमकर्मीना शुभेच्छा दिल्या
नवी दिल्ली, 16 नोव्हेंबर 2021
केंद्रीय माहिती आणि प्रसारण मंत्री अनुराग सिंह ठाकूर यांनी आज राष्ट्रीय पत्रकार दिनानिमित्त भारतातील पत्रकार आणि माध्यमकर्मीना शुभेच्छा दिल्या आहेत. त्यांनी आपल्या संदेशात म्हटले आहे की, "सरकारने नागरिक केंद्री संवादावर - त्यांना समजेल अशा भाषेत आणि त्यांना सहज उपलब्ध असलेल्या माध्यमावर - मग त्या दूरचित्रवाणीवरील बातम्या, रेडिओ, सोशल मीडिया किंवा ऑनलाइन डिजिटल मीडिया असेल , यावर लक्ष केंद्रित केले आहे ."
ते पुढे म्हणाले की, “राष्ट्रीय पत्रकार दिन हा भारतातील नागरिकांच्या दृष्टीने महत्त्वाचे मुद्दे मांडण्यात माध्यमे आणि पत्रकारांची भूमिका मांडण्याचा दिवस आहे. प्रसारमाध्यम हे एक प्रकारचे पहारेकरी असून भारतासारख्या सशक्त लोकशाहीमध्ये त्यांची भूमिका महत्त्वाची आहे.”
खोट्या बातम्यांविरोधात सामूहिक लढा देण्याचे आवाहन करताना ठाकूर म्हणाले, “आजच्या दिवशी मी माध्यमांमधील माझ्या मित्रांना खोट्या बातम्या आणि चुकीच्या माहितीला आळा घालण्यासाठी सर्वतोपरी प्रयत्न करण्याचे आवाहन करतो. यासंदर्भात केंद्र सरकारने पत्र सूचना कार्यालयात फॅक्ट चेक विभाग स्थापन करण्यासारख्या उपाययोजना केल्या आहेत, ज्या लोकप्रिय झाल्या आहेत. ”
आपल्या संदेशाच्या अखेरीस नवीन महत्वाकांक्षी भारताच्या उभारणीसाठी माध्यमांना निमंत्रित करून ते म्हणाले, “ज्याप्रमाणे आपण भारताच्या स्वातंत्र्याचे 75 वे वर्ष साजरे करत आहोत आणि पुढील 25 वर्षांकडे पाहत आहोत- अशा वेळी प्रत्येक भारतीयाची स्वप्ने साकार करण्यासाठी आपण भागीदार म्हणून एकत्र काम करूया.”
Jaydevi PS /S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
कोळसा मंत्रालय
कोळसा खाणी आणि सिंगरेनी कॉलीरीज कंपनी लि.च्या वाटपासाठी एकाच राज्याला झुकतं माप दिलं गेल्याच्या दाव्यांवर खुलासा
नवी दिल्ली, 9 डिसेंबर 2022
कोळसा खाणींच्या वाटपात एकाच राज्य सरकारला झुकतं माप दिल्याचा आरोप कोळसा मंत्रालयाच्या निदर्शनास आला आहे. हा आरोप खोटा आहे आणि वस्तुस्थितीला धरून नाही.
कोणत्याही एका राज्याला विशेष वागणूक देण्याचा कोणताही विशेष नियम किंवा तरतूदही आणि तसं करायला वावसुद्धा नाही. त्यामुळे दावा केल्याप्रमाणे एकाच राज्याला झुकतं माप देण्याचा प्रश्नच उद्भवत नाही. हे दावे निराधार आणि दिशाभूल करणारे आहेत.
वस्तुस्थिती खालील प्रमाणे आहे:
2015 मध्ये GMDC  ला दोन लिग्नाइट म्हणजेच दगडी कोळशाच्या खाणींचं वाटप करण्यात आलं. तपशील असा आहे. :
भरकंडम या दगडी कोळशाच्या खाणीचं वाटप 10.08.2015 रोजी झालं.
पणंध्रो वाढीव या दगडी कोळशाच्या खाणीचं वाटप 10.08.2015 रोजी झालं.
त्याचप्रमाणे, तेलंगणा सरकारच्या SCCL या सार्वजनिक उपक्रमाला तीन कोळसा खाणींचं वाटप करण्यात आलं:
ओदिशातील नैनी ही कोळसा खाण, 13.08.2015 रोजी वितरित करण्यात आली.
तेलंगणातील पेंगड्डप्पा कोळसा खाण 15.12.2016 रोजी वितरित करण्यात आली.
ओदिशातील न्यू पत्रापारा कोळसा खाण, 30.10.2019 रोजी वितरित करण्यात आली.
तेलंगणातील तडीचेर्ला-1 ही एक कोळसा खाण देखील तेलंगणा स्टेट पॉवर जनरेशन लिमिटेडला 31.08.2015 रोजी वितरित करण्यात आली.
इथे हे लक्षात घेतलं पाहिजे की SCCL नं आपल्याला मिळालेल्या वरील तीन कोळसा खाणींपैकी, पेंगड्डप्पा आणि न्यू पत्रापारा हे दोन तेलंगणा सरकारचे सार्वजनिक उपक्रम असलेल्या कोळसा खाणी, केंद्र सरकारच्या सार्वत्रिक दंडमाफी योजनेअंतर्गत परत केल्या आहेत. या योजनेअंतर्गत कोळसा खाणी परत करण्यासाठी सार्वजनिक उपक्रमांना, केंद्र सरकार दंड आकारत नाही. केंद्र सरकारनं सर्व परवाने मंजूर केल्यानंतरही, 2015 मध्ये तेलंगणा सरकारच्या SCCL या सार्वजनिक उपक्रमाला वाटप करण्यात आलेली नैनी ही खाण, तेलंगणा सरकारनं अद्याप सुरु केलेली नाही.
खाणी आणि खनिज विकासाच्या नियमनासाठी केंद्र सरकारनं, खाणी आणि खनिजे  कायदा, 1957 आणि कोळसा खाणी  कायदा, 2015 हे दोन कायदे निर्माण केले. या कायद्यांद्वारेच कोळसा खाणींचा लिलाव होत आहे. या दोन्ही कायद्यांमुळे, खाण वाटपाच्या प्रक्रियेत पारदर्शकता आली आहे.
18 जून 2020 रोजी व्यावसायिक खाणकाम सुरू झाल्यापासून लिलावाची सर्वात पारदर्शक पद्धत अवलंबली जात आहे. या अंतर्गत, कोळसा/दगडी कोळसा यांच्या विक्रीसाठी असलेल्या लिलाव पद्धतीनुसारच, सर्व कोळसा/दगडी कोळसा खाणवाटप झालं आहे.व्यावसायिक खाणीतून उत्पादन सुरू केल्यानंतर, कोणत्याही राज्य किंवा केंद्रीय सार्वजनिक उपक्रमाला वितरण किंवा नेमून दिलेल्या वाटणीच्या मार्गाने कोळसा/दगडी कोळसा खाणींचं वाटप झालेलं नाही.
S.Patil/A.Save/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
राष्ट्रपती कार्यालय
कांगडा इथल्या सरकारी वैद्यकीय महाविद्यालयाच्या पहिल्या दिक्षान्त समारंभाला राष्ट्रपतींनी केले संबोधित
नवी दिल्ली, 29 ऑक्टोबर 2018
राष्ट्रपती राम नाथ कोविंद यांनी आज हिमाचल प्रदेशातल्या कांगडा इथल्या डॉ. राजेंद्र प्रसाद सरकारी वैद्यकीय महाविद्यालयाच्या पहिल्या दीक्षान्त समारंभाला संबोधित केले.
परिणामकारक वैद्यकीय सेवा पुरवण्यासाठी अधिक संख्येने चांगले डॉक्टर्स आणि वैद्यकीय महाविद्यालयांची गरज असल्याचे राष्ट्रपतींनी यावेळी बोलतांना सांगितले. उत्तम वैद्यकीय संस्थांना चालना देण्यासाठी आणि वैद्यकीय शिक्षणापुढे आव्हान पेलण्यासाठी, भारतीय वैद्यकीय परिषद  अध्यादेश 2018 जारी करण्यात आल्याचे ते म्हणाले. यामुळे वैद्यकीय महाविद्यालय आणि संस्था स्थापण्याला, या संस्थाच्या विस्ताराला आणि आधुनिकीकरणाला चालना मिळेल असे राष्ट्रपती म्हणाले.
राष्ट्रपतींचे भाषण पाहण्यासाठी येथे क्लिक करावे :-
Click here to see President’s speech
N.Sapre/J.Patankar/P.Malandkar
(Visitor Counter : 79
पंतप्रधान कार्यालय
सरदार पटेल यांच्या पुण्यतिथीनिमित्त पंतप्रधानांकडून श्रध्दाजंली
नवी दिल्ली, 15 डिसेंबर 2020
सरदार पटेल यांच्या पुण्यतिथीनिमित्त पंतप्रधान नरेंद्र मोदी यांनी श्रध्दाजंली अर्पण केली आहे.
सामर्थ्यवान आणि समृध्द भारताचा पाया घालणारे लोह पुरुष सरदार वल्लभभाई पटेल यांच्या पुण्यतिथीनिमित्त त्यांना शतशः प्रणाम. त्यांनी दाखवलेला मार्ग आपल्याला देशाची एकता, अखंडता आणि सार्वभौमत्वाचे रक्षण करण्यासाठी सदैव प्रेरणादायी राहील असे पंतप्रधानांनी ट्वीट संदेशात म्हटले आहे.U.Ujgare/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
उष्णता लाट 2020: व्यवस्थापन, तयारी विषयक दोन दिवसीय कार्यशाळेचे बंगळुरूमध्ये आयोजन
नवी दिल्ली, 5 डिसेंबर 2019
राष्ट्रीय नैसर्गिक आपत्ती व्यवस्थापन आणि कर्नाटक सरकारच्या सहकार्याने बंगळुरू येथे दोन दिवसांच्या कार्यशाळेचे आजपासून आयोजन करण्यात आले आहे. आगामी काळात येणाऱ्या उष्णता लाट मौसमाच्या पूर्वीच ही कार्यशाळा घेण्यात येत आहे.
गेल्या काही वर्षात जगभरात अती तीव्र हवामानातील उष्णतेची लाट ही महत्वाची बाब झाली आहे. हवामान बदलामुळे तापमानात आणि पर्यायाने उष्णतेच्या लाटेची तीव्रता वाढली आहे.
2018 मध्ये देशात उष्णतेच्या लाटेने बाधित राज्यांची संख्या 19 होती ती 2019 मध्ये 23 पर्यंत पोहोचली. अनेक शहरात आजपर्यंतच्या उच्चांकी तापमानाचीही नोंद झाली. काही शहरात पारा 45 अंशांपलिकडेही गेला.
उष्णतेच्या लाटेसंदर्भात राष्ट्रीय मार्गदर्शक तत्व आणि योजना या संदर्भात अधिक माहिती देण्यासाठी या कार्यशाळेचे आयोजन करण्यात आले आहे.
B.Gokhale/J.Patankar/P.Kor
(Visitor Counter : 55
युवा व्यवहार आणि क्रीडा मंत्रालय
केंद्रीय मंत्री अनुराग सिंह ठाकूर यांनी आज इंदूरमध्ये सुरू झालेल्या प्रवासी भारतीय दिवस संमेलनाच्या पूर्ण सत्राला केले संबोधित
केंद्रीय युवा व्यवहार आणि क्रीडा मंत्री अनुराग ठाकूर यांनी आज इंदूर येथे ३ दिवसीय प्रवासी भारतीय दिवस संमेलनाच्या पूर्ण सत्राला संबोधित केले. संमेलनाचा आजचा पहिला दिवस, नवोन्मेष आणि तंत्रज्ञानामध्ये अनिवासी भारतीय युवकांची भूमिका या संकल्पनेसह युवा प्रवासी भारतीय दिवस म्हणून साजरा करण्यात आला.
“युवा प्रवासी भारतीय दिवस हा केवळ स्वतःची मुळे शोधण्यासाठी नाही तर आपल्याला भारतीय बनवणाऱ्या प्रत्येक गोष्टीचे मूळ शोधण्यासाठी आहे, असे अनुराग ठाकूर म्हणाले. ती तुमची कथा आहे तशीच उदयोन्मुख भारताची देखील कथा आहे. पुन्हा संबंध जोडण्याचा आणि नवीन शक्यतांची नव्याने कल्पना करण्याचा हा क्षण आहे.” असेही ते म्हणाले.
“आज मी व्यावहारिकता आणि आत्मविश्वासाच्या भावनेने सांगतो की, भारतातील तसेच भारतीय समुदायातील तरुणांनी तंत्रज्ञान, व्यवसाय, राजकारण, सर्जनशीलता आणि नाविन्यपूर्ण क्षेत्रात जगात उल्लेखनीय प्रगती केली आहे." असे ठाकूर यांनी सांगितले.
“भारतीय मग ते मायदेशी असो किंवा परदेशात, त्यांनी नेहमीच आपली मान उंच ठेवली आहे आणि आपले अंतःकरण खुले ठेवून पुढाकार घेत जगाला धाडसी आणि उज्ज्वल भविष्याकडे नेले आहे, अशा शब्दांत त्यांनी युवकांचा गौरव केला. मी तुम्हाला भारतात नावीन्यपूर्ण संशोधनासाठी , गुंतवणूक करण्यासाठी आणि तुमच्या कल्पनांना मूर्त रूप देण्यास प्रारंभ करण्यासाठी आमंत्रित करतो” असे ते म्हणाले.
“तुम्ही भारतातून भारतीयाला बाहेर काढू शकता, परंतु तुम्ही भारतीयांमधून भारतीयत्व बाहेर काढून टाकू शकत नाही. भारताची रुची, संगीताची लय आणि समुदायाच्या हृदयाची स्पंदने नेहमीच भारतासाठी आहेत. म्हणूनच प्रवासी भारतीय तरुण त्यांच्या पालकांच्या भूमीत योगदान देऊ इच्छितात, असे ठाकूर यांनी अनिवासी तरुणांसाठी सरकारचा दृष्टीकोन स्पष्ट करताना सांगितले.
संमेलनाच्या 17 व्या आवृत्तीची संकल्पना 'भारतीय समुदाय : अमृत काळात भारताच्या प्रगतीसाठी विश्वसनीय भागीदार' अशी आहे.
माहिती आणि प्रसारण मंत्रालय
फिल्मस डिव्हीजनसोबत अनुभवा ‘भारत छोडो चळवळ’
मुंबई, 7 ऑगस्ट 2020
फिल्मस डिव्हीजनने देशाच्या इतिहासातील स्वातंत्र्यपूर्व आणि स्वातंत्र्योत्तर मैलाचा दगड ठरलेल्या घटनांचे मोठ्या कष्टाने पुनर्निर्माण केले आहे. महात्मा गांधींच्या नेतृत्वाखाली 8 ऑगस्ट 1942 रोजी झालेल्या ऐतिहासिक भारत छोडो चळवळीचे सेल्युलाईड पुनर्निर्माण केले आहे.- भारत छोडोचे प्रसारण 8 ऑगस्ट 2020 रोजी या घटनेच्या 78 व्या वर्धापनदिनी, फिल्मस डिव्हीजनच्या संकेतस्थळ आणि युट्यब चॅनेलवर करण्यात येणार आहे.
माहितीपट, भारत छोडो , हा एफडीच्या संग्रहातील भारतीय स्वातंत्र्यलढ्याची मालिका, या अंतर्गत प्रक्षेपित केला जाईल. यात दुसरे महायुद्ध सुरु झाल्यापासूनचा 1939 ते क्रीप्स मिशनचे भारतात आगमन, ज्यामुळे अखिल भारतीय काँग्रेसने 08 ऑगस्ट 1942 रोजी ‘छोडो भारत ठराव’ मंजूर केला होता, हा काळ आहे.
डू ऑर डाय  यात भारत छोडोचा ठराव, नेत्यांची अटक आणि देशातील लोकांचे बंड हा भाग आहे. आयएनए आणि सुभाषचंद्र बोस यांची भारतीय स्वातंत्र्य चळवळीतील भूमिकाही यात मांडण्यात आली आहे.
फिल्मस डिव्हीजनच्या https://filmsdivision.org/ संकेतस्थळावर @ “Documentary of the Week” विभागावर क्लिक करा किंवा एफडीच्या युट्यूब चॅनेल, https://www.youtube.com/FilmsDivision ला भेट देऊन 1942 च्या 'भारत छोडो चळवळ अनुभवा.D.Wankhede/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
राष्ट्रपती कार्यालय
राष्ट्रपती 7 आणि 8 जुलै रोजी गोवा दौऱ्यावर
(नवी दिल्ली, 6 जुलै 2018
राष्ट्रपती रामनाथ कोविंद 7 आणि 8 जुलै रोजी गोवा दौऱ्यावर जाणार आहेत. राष्ट्रपती म्हणून त्यांचा हा पहिलाच गोवा दौरा आहे.
7 जुलै रोजी राष्ट्रपती गोवा विद्यापीठाच्या 30 व्या वार्षिक दीक्षांत समारंभाला संबोधित करणार आहेत. तसेच त्यांच्या सन्मानार्थ राज्य सरकारने आयोजित केलेल्या स्वागत समारंभाला ते उपस्थित राहणार आहेत.
8 जुलैला राष्ट्रपती बासिलीका ऑफ बॉम जिजस या जागतिक युनेस्को वारसा स्थळाला आणि मंगेशी मंदिराला भेट देतील.
N.Sapre/S.Kane/P.Kor
पंतप्रधान कार्यालय
पंतप्रधान उद्या झारखंडच्या दौऱ्यावर
(नवी दिल्ली, 16 फेब्रुवारी 2019
पंतप्रधान नरेंद्र मोदी उद्या 17 फेब्रुवारीला झारखंडमधल्या हजारीबाग आणि रांचीला भेट देणार आहेत. आरोग्य, शिक्षण, पाणीपुरवठा आणि स्वच्छता यासंदर्भातील विविध प्रकल्पांचे अनावरण ते करणार आहेत. यातील अनेक प्रकल्प झारखंडमधल्या आदिवासींसाठी लाभदायक ठरणार आहेत.
हजारीबाग, दुमका आणि पलामू येथे तीन वैद्यकीय महाविद्यालयांच्या इमारतींचे उद्घाटन पंतप्रधान करणार आहेत. तसेच हजारीबाग, दुमका, पलामू आणि जमशेदपूर येथे 500 खाटांच्या चार रुग्णालयांसाठी ते पायाभरणी करणार आहेत.
रामगढ आणि हजारीबाग येथे चार ग्रामीण पाणीपुरवठा योजनांचे उद्घाटन पंतप्रधान करणार आहेत. तसेच या दोन जिल्ह्यात आणखी सहा ग्रामीण पाणीपुरवठा योजनांसाठी आणि हजारीबाग येथे शहरी पाणीपुरवठा योजनेची पायाभरणी ते करतील.
‘नमामि गंगे’ अभियानांतर्गत मधुसूदन घाटाचे आणि साहिबगंज मलनिस्सारण संयंत्राचे उद्घाटन पंतप्रधान करतील.
रामगढमधल्या महिला अभियांत्रिकी महाविद्यालयाच्या इमारतीचे उद्घाटन पंतप्रधान करतील.
हजारीबाग येथे आचार्य विनोबा भावे विद्यापीठात आदिवासी अभ्यास केंद्रासाठी पायाभरणी पंतप्रधान करतील.
ई-नामअंतर्गत शेतकऱ्यांना मोबाईल फोन खरेदी करण्यासाठीच्या थेट लाभ हस्तांतरण योजनेचा शुभारंभ करण्यासाठी पंतप्रधान निवडक लाभार्थ्यांना धनादेशाचे वाटप करतील.
विद्यार्थ्यांसाठीच्या सरकारी दूध योजनेचा प्रारंभ पंतप्रधान करतील.
रांची येथे पंतप्रधान मोदी प्रधानमंत्री जनआरोग्य योजना-आयुष्मान भारतच्या लाभार्थ्यांशी संवाद साधतील.
B.Gokhale/S.Kakade/P.Kor
वाणिज्य आणि उदयोग मंत्रालय
आशियाई विकास बँकेच्या क्षेत्रीय सहकार्य आणि एकीकरण परिषदेमध्ये भारतातर्फे पीएम गतिशक्ती राष्ट्रीय मास्टर प्लॅनचे सादरीकरण
नवी दिल्ली, 7 सप्टेंबर 2023
आशियाई विकास बँकेने आयोजित केलेल्या ‘2023 क्षेत्रीय सहकार्य आणि एकीकरण परिषद: आर्थिक मार्गिका विकासाच्या  माध्यमातून क्षेत्रीय सहकार्य आणि एकीकरण यांचे सशक्तीकरण’ या कार्यक्रमामध्ये भारतातर्फे पीएम गतिशक्ती राष्ट्रीय मास्टर प्लॅनचे सादरीकरण करण्यात आले. जॉर्जिया येथील तिबिलीसी येथे 5 ते 7 सप्टेंबर, 2023 या कालावधीत पार पडलेल्या या परिषदेत 30 हून अधिक सदस्य देशांचे प्रतिनिधी सहभागी झाले होते. यामध्ये एडीबीचे ईसीडीसाठी जबाबदार विकसनशील सदस्य देशांचे वरिष्ठ अधिकारी, विकासविषयक भागीदार संस्था आणि क्षेत्रीय सहकार्याशी संबंधित संघटना यांच्या प्रतिनिधींचा समावेश होता.
परिषदेत सहभागी झालेल्या भारतीय शिष्टमंडळाचे नेतृत्व केंद्रीय वाणिज्य आणि उद्योग मंत्रालयाच्या अखत्यारीतील उद्योग आणि अंतर्गत व्यापार प्रोत्साहन विभागाच्या  विशेष सचिव सुमिता डावरा यांनी केले.
या परिषदेच्या आयोजनाची उद्दिष्टे पुढीलप्रमाणे आहेत: ईसीडी सह अवकाशीय परिवर्तन/क्षेत्र-केंद्री दृष्टीकोन समाविष्ट करण्याचे मार्ग शोधणे आणि अधिक व्यापक दृष्टीकोनासह क्षेत्रीय सहकार्य अधिक बळकट करणे; आणि  गुंतवणूकयोग्य प्रकल्पांच्या संदर्भात आर्थिक मार्गिका विकास  विषयक आराखडा तसेच परिचालनविषयक मार्गदर्शक तत्वे यांच्या वापराबाबत माहितीची देवाणघेवाण करणे.
बहुपर्यायी संपर्क प्रस्थापित करण्यासाठी निर्माण केलेली पीएम गतिशक्ती- राष्ट्रीय मास्टर प्लॅन हा भारताचा एक स्वदेशी उपक्रम असून देशातील विविध आर्थिक केंद्रस्थाने आणि सामाजिक पायाभूत सुविधा यांच्या दरम्यान बहुपर्यायी सुविधांच्या माध्यमातून संपर्क प्रस्थापित करण्याच्या एकात्मिक नियोजनासाठी आणि त्याद्वारे लॉजिस्टिक्स कार्यक्षमतेत सुधारणा घडवून आणण्यासाठी स्वीकारण्यात आलेला परिवर्तनशील ‘संपूर्ण सरकार’ दृष्टीकोन आहे अशी माहिती डावरा यांनी परिषदेतील उपस्थितांना दिली. पीएम गतिशक्ती योजनेची तत्वे क्षेत्रीय संपर्क सुविधेचा भाग म्हणून सामाजिक-आर्थिक क्षेत्र-आधारित विकास घडवून आणतात. त्या म्हणाल्या की केंद्र सरकारचे लक्ष्यीत हस्तक्षेप आणि मोठा भांडवली खर्च यांनी पायाभूत सुविधा क्षेत्रातील गुंतवणुकीला तसेच भूअवकाशीय आणि इतर अत्याधुनिक तंत्रज्ञानांच्या स्वीकारातून संपूर्ण लॉजिस्टिक्स तसेच पायाभूत सुविधा परिसंस्थेमध्ये परिवर्तन घडवून आणण्यासाठी मोठी चालना दिली याचा आवर्जून उल्लेख त्यांनी केला.
एकात्मिक पायाभूत सुविधाविषयक व्यापक नियोजनाप्रती ‘संपूर्ण सरकार’ दृष्टीकोन स्वीकारून निर्माण करण्यात आलेल्या जीआयएस माहिती-आधारित पीएम गतिशक्ती योजनेचे त्यांनी सादरीकरण केले.
भूअवकाशीय / क्षेत्र आधारित लॉजिस्टिक्स तसेच पायाभूत सुविधा विकास यांच्या व्यापक नियोजनातून पीएम गतिशक्ती दृष्टीकोन नव्या पिढीतील पायाभूत सुविधा उभारत आहे आणि देशात अधिक सुलभ जीवनमान तसेच व्यापार करण्यातील सुलभतेमध्ये वाढ करत आहे. सामाजिक-आर्थिक नियोजन आणि क्षेत्रीय सहकार्य वाढवण्यासाठी एडीबी आणि एसएएसईसी देशांना माहितीच्या सामायीकीकरणातून भारताचे जीआयएस आधारित स्वदेशी तंत्रज्ञान अवगत करण्यात आले.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
पंतप्रधान कार्यालय
अंधांचा टी - 20 क्रिकेट विश्वचषक जिंकल्याबद्दल पंतप्रधान नरेंद्र मोदी यांनी केले भारतीय संघाचे अभिनंदन
अंधांचा टी ट्वेंटी क्रिकेट विश्वचषक जिंकल्याबद्दल पंतप्रधान नरेंद्र मोदी यांनी भारतीय संघाचे अभिनंदन केले आहे.
भारतीय संघाचे अभिनंदन करताना पंतप्रधानांनी भारतीय दिव्यांग क्रिकेट परिषदेचे  ट्विट, आपल्या ट्विटर खात्यावरून शेअर केले आहे.
पंतप्रधानांचा ट्विटर संदेश;
“आपल्या या खेळाडूंचा संपूर्ण भारताला अभिमान आहे. आपण अंधांचा टी ट्वेंटी विश्वचषक जिंकल्याचा मला प्रचंड आनंद झाला आहे. या विजयाबद्दल आपल्या संघाचे अभिनंदन आणि त्यांच्या भावी वाटचालीसाठी त्यांना शुभेच्छा.”
आर्थिक व्यवहार विषयक मंत्रिमंडळ समिती
2023 च्या हंगामासाठी खोबऱ्याच्या किमान आधारभूत किमतींना मंत्रिमंडळाची मंजुरी
नवी दिल्ली, 23 डिसेंबर 2022
पंतप्रधान नरेंद्र मोदी यांच्या अध्यक्षतेखाली आज केंद्रीय मंत्रिमंडळाच्या आर्थिक व्यवहार समितीची झालेल्या बैठकीत 2023 च्या हंगामासाठी खोबऱ्याच्या किमान आधारभूत किमतींना मान्यता देण्यात आली. कृषी खर्च आणि किंमती आयोगाने केलेल्या शिफारसी तसेच नारळ उत्पादक प्रमुख राज्यांनी व्यक्त केलेल्या मतांवर आधारित ही मान्यता देण्यात आली आहे.
सरासरी चांगल्या गुणवत्तेच्या सत्त्व काढण्यासाठीच्या खोबऱ्यासाठी किमान आधारभूत किंमत 10860/- रुपये प्रति क्विंटल निश्चित करण्यात आली आहे आणि गोटा खोब-यासाठी 2023 च्या हंगामासाठी 11750/- रूपये प्रति क्विंटल निश्चित करण्यात आली आहे. यंदा सत्व काढण्यासाठीच्या नारळाच्या दरामध्ये 270/- प्रति क्विंटल वाढ केली आहे. तर मागील हंगामापेक्षा गोटा खोबऱ्याच्या दरामध्ये 750/- प्रति क्विंटल वाढ केली आहे. हे अखिल भारतीय भारित सरासरी उत्पादन खर्चापेक्षा सत्व काढण्याच्या खोबऱ्यासाठी 51.82 टक्के आणि गोटा खोबऱ्यासाठी 64.26 टक्के नफा सुनिश्चित करेल. 2023 हंगामासाठी खोबऱ्याचे घोषित किमान आधारभूत मूल्य हे सरकारने 2018-19 च्या अर्थसंकल्पात घोषित केल्यानुसार अखिल भारतीय भारित सरासरी उत्पादन खर्चाच्या किमान 1.5 पट पातळीवर एमएसपी निश्चित करण्याच्या तत्त्वाशी सुसंगत आहे.
नारळ उत्पादकांना चांगला मोबदला मिळवा आणि त्यांच्या उत्पन्नामध्ये भरीव सुधारणा करण्याच्या दिशेने हे एक महत्त्वाचे आणि प्रगतीशील पाऊल आहे.
नॅशनल ॲग्रिकल्चरल को-ऑपरेटिव्ह मार्केटिंग फेडरेशन ऑफ इंडिया लिमिटेड  आणि राष्ट्रीय सहकारी ग्राहक महासंघ  मूल्य समर्थन योजना  अंतर्गत खोबरे आणि शेंड्या काढून- सोललेल्या नारळाच्या खरेदीसाठी केंद्रीय नोडल एजन्सी  म्हणून काम करीत आहे.
S.Kakade/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रेल्वे मंत्रालय
नागपूर-मुंबई द्रुतगती महामार्गाबरोबरच रेल्वे मार्ग बांधणार-पियुष गोयल
(नवी दिल्ली, 16 जुलै 2018
राष्ट्रीय महामार्गासोबत रेल्वेमार्ग बांधण्यासाठी रेल्वे मंत्रालय प्रयत्नशील असल्याचे रेल्वेमंत्री पियुष गोयल यांनी म्हटले आहे. नागपूर-मुंबई द्रुतगती मार्ग , नागपूर-मुंबई रेल्वे मार्गाशी जोडण्याचा एक प्रस्ताव आहे. हायस्पीड रेल्वे कॉरिडॉरमुळे नागपूर-मुंबई दरम्यानचे अंतर केवळ 5 तासात पार करणे शक्य होईल. मुंबईतल्या उपनगरी रेल्वे जाळ्याच्या विकासासाठी रेल्वे मंत्रालयाने 67 हजार कोटी रुपयांचा भरघोस निधीची तरतूद केल्याचे गोयल म्हणाले. रेल्वे आणि महामेट्रो यांच्यात एमआरटीएस अर्थात जनतेसाठी जलद परिवहन प्रणाली सुरू करण्यासंदर्भातल्या सामंजस्य करारावर नागपूर येथे स्वाक्षऱ्या करण्यात आल्या त्या कार्यक्रमात रेल्वेमंत्री बोलत होते. केंद्रीय रस्ते आणि महामार्ग मंत्री नितीन गडकरी, महाराष्ट्राचे मुख्यमंत्री देवेंद्र फडणवीस यावेळी उपस्थित होते.
N.Sapre/N.Chitale/P.Kor